stanford-oval/wikipedia huggingface dataset:
קינגס אוף ליאון
היסטוריה > היסטוריה מוקדמת (1999–2002)

קיילב וג'ארד נולדו שניהם בממפיס, טנסי; ניית'ן נולד באוקלהומה סיטי, אוקלהומה; מת'יו נולד וגדל במיסיסיפי. שלושת האחים פולוויל גדלו בטנסי ובאוקלהומה עם אביהם איוון ליאון פולוויל, שהיה מטיף ודרשן של הכנסייה הפנטקוסטלית, ועם אמם בטי אן. האחים למדו בחינוך ביתי עם אימם או בבתי ספר קהילתיים-דתיים. מלבד חמש שנים בהן השתקעה המשפחה בג'קסון שבטנסי, האחים בילו את רוב ילדותם בנסיעות סביב דרום ארצות הברית, בהתאם למיקום הכנסיות בהן הטיף האב.
בשנת 1997, לאחר שאביהם פרש מעיסוקו כמטיף והוריהם התגרשו, עברו ניית'ן וקיילב לפאתי נאשוויל והחלו לעסוק במוזיקת קאנטרי. בתקופה זו פגשו האחים את הפזמונאי אנג'לו פטרליה, אשר סייע להם לפתח את כישורי הכתיבה שלהם, וחשף אותם להשפעות מוזיקליות כמו ת'ין ליזי, הרולינג סטונז והקלאש. כשג'ארד ובן דודם של האחים, מת'יו, עברו גם הם לנאשוויל ב-1999, הוקמה הלהקה באופן רשמי ונקראה על שם סבם המשותף של בני הדודים, ליאון.
היסטוריה > האלבומים הראשונים (2002–2006)

עד שנת 2002 פנו אל ניית'ן וקיילב מספר חברות תקליטים בהצעות שונות, מתוכן הם חתמו לבסוף עם חברת RCA רקורדס. החברה התעקשה בתחילה שהלהקה תכלול את שני האחים בלבד ועל כך סיפר ניית'ן בריאיון לבילבורד כי הם התעקשו לכלול בה גם את בן דודם מת'יו ואת אחיהם הקטן, ג'ארד, שהיה בן 16 בלבד באותה התקופה ולא ניגן על גיטרה בס מעולם; הוא לימד את עצמו לנגן במשך החודש שלפני הקלטת האלבום הראשון של הלהקה. באחד הראיונות סיפר ניית'ן על הדרך שבה הם צירפו את מת'יו ללהקה: הם אמרו לאימו של מת'יו שהוא יתארח אצלם לשבוע בלבד, אך לא נתנו לו לחזור. הם נעלו את עצמם במרתף למשך חודש, שבסופו הם הקליטו את השירים "Molly's Chambers", ‏"California Waiting", ‏"Wicker Chair" ו-"Holy Roller Novocaine".
האלבום הראשון של הלהקה היה מיני-אלבום בשם "Holy Roller Novocaine", אשר יצא לאור ב-18 בפברואר 2003. האלבום העניק להם חשיפה רבה וזכה לאהדה מצד מבקרי המוזיקה; מגזין הרולינג סטון אף העניק לו ארבעה כוכבים מתוך חמישה. כל השירים במיני-אלבום נכתבו יחד עם אנג'לו פטרליה, שגם היה המפיק שלו, וארבעה מתוך חמשת השירים שבו נכללו באלבומה הראשון של הלהקה, "Youth & Young Manhood". אולם, הגרסאות של השירים "Wasted Time" ו-"California Waiting" היו שונות מאלו שנכללו באלבום. כמו כן, השירים "California Waiting", ‏"Molly's Chambers" ו-"Holy Roller Novocaine" הופיעו בפסקול הסרט "תקועים לנצח" של האחים פארלי, בהשתתפות מאט דיימון וגרג קיניר.
האלבום הראשון של הלהקה, "Youth & Young Manhood", יצא לאור בממלכה המאוחדת ביולי 2003 ובארצות הברית באוגוסט של אותה השנה. האלבום הוקלט בלוס אנג'לס ובמאליבו שבקליפורניה והופק על ידי פטרליה ואית'ן ג'ונס. לפי מגזין הרולינג סטון, סגנונה הייחודי של הלהקה, ששילב רוק דרומי וגראז' רוק, הזכיר את הסגנון של לנרד סקינרד והסטרוקס. האלבום הצליח מאוד בממלכה המאוחדת ובאירלנד; מגזין המוזיקה הבריטי NME הכריז שהאלבום הוא "אחד מאלבומי הבכורה הטובים ביותר של העשור האחרון" והגרדיאן השווה אותם לרולינג סטונז. אולם, האלבום לא הצליח במיוחד בארצות הברית; הביקורות בה היו פושרות והקהל לא הביע בו עניין. האלבום מכר בארצות הברית 100,000 עותקים בלבד, בהשוואה ל-750,000 עותקים שנמכרו ברחבי העולם. באותה השנה הלהקה הופיעה במופע משותף עם U2 והסטרוקס.
האלבום השני של הלהקה, "Aha Shake Heartbreak", יצא לאור בממלכה המאוחדת באוקטובר 2004 ובארצות הברית בפברואר 2005 וגם הוא הופק על ידי פטרליה וג'ונס. סגנונו של האלבום המשיך את הקו של האלבום הראשון והוא עזר ללהקה להרחיב את קהל המעריצים שלה ברחבי העולם. מהאלבום יצאו שלושה סינגלים – "Four Kicks",‏ "King of the Rodeo" ו-"The Bucket", אשר נכנס למצעד 20 הגדולים בבריטניה. השיר "Taper Jean Girl" מתוך האלבום היה לחלק מפסקול הסרטים "דיסטרביה" ב-2007 ו"קלוברפילד" ב-2008. הלהקה זכתה לשבחים מאמני רוק בולטים כמו אלביס קוסטלו ויצאה לסיבובי הופעות עם U2, בוב דילן ופרל ג'אם במהלך השנים 2005 ו-2006.
היסטוריה > "Because of the Times" ו-"Only by the Night" ‏(2006–2010)

האלבום השלישי של הלהקה, "Because of the Times", יצא לאור ב-2 באפריל 2007 בממלכה המאוחדת ויום לאחר מכן בארצות הברית. קודם ליציאת האלבום יצא לאור הסינגל "On Call", שהפך ללהיט בממלכה המאוחדת ובאירלנד. האלבום נמכר ב-75,000 בשבוע הראשון לצאתו והגיע למקום הראשון במצעדים בממלכה המאוחדת, בניו זילנד ובאירלנד וכן למקומות גבוהים במצעדים באוסטרליה, באירופה ובגרמניה. מזגין NME הכריז בעקבות צאת האלבום שקינגס אוף ליאון היא "אחת הלהקות הגדולות של ימינו", והמגזין אנטרטיינמנט ויקלי שיבח את סגנונה המוזיקלי. אולם, האלבום קיבל גם ביקורות מעורבות ומבקרים שונים אמרו שהוא נחות ביחס לאלבומיה הקודמים של הלהקה. למרות הביקורות המעורבות, מהאלבום יצאו מספר להיטים באירופה וכן לראשונה גם בארצות הברית.
האלבום הרביעי של הלהקה, "Only by the Night", יצא לאור ב-19 בספטמבר 2008 והופק על ידי פטרליה וג'קיר קינג. האלבום הגיע בשבוע הראשון לצאתו למקום הראשון במצעד האלבומים הבריטי ונשאר שם למשך שבועיים; כמו כן, הוא חזר למקום הראשון במצעד למשך שבועיים בשנת 2009, לאחר שזיכה את הלהקה בפרסי המוזיקה הבריטית. בארצות הברית הגיע האלבום למקום החמישי בבילבורד 200 בשנת 2008 והתקדם למקום הרביעי ב-2009. הביקורות על האלבום היו מקוטבות בשנית – בעוד התקשורת הבריטית שיבחה אותו ואף הגדירה אותו מספר פעמים בתור "האלבום הטוב ביותר של השנה", התקשורת האמריקאית הייתה מעורבת יותר ביחסה אליו. האלבום היה לאלבום הנמכר ביותר באוסטרליה באותה השנה ולאלבום השלישי במכירותיו בבריטניה. האלבום נמכר ב-6.5 מיליון עותקים ברחבי העולם וזכה למעמד פלטינה בארצות הברית לאחר שמכר יותר ממיליון עותקים בשנה הראשונה לצאתו. הסינגל הראשון מתוך האלבום, "Sex on Fire", פורסם להורדה ב-8 בספטמבר; הסינגל היה לשיר המוצלח ביותר של הלהקה עד אותה העת, הפך ללהיט עולמי והגיע למקום הראשון במצעדים בבריטניה, אירלנד, אוסטרליה וניו זילנד. הסינגלים הנוספים מתוך האלבום היו "Crawl" (אשר ניתן להורדה בחינם מהאינטרנט), "Revelry" ו-"Notion". האלבום נבחר לאלבום הנמכר ביותר באייטונס בשנת 2008. הלהקה זכתה בעקבות האלבום בפרסים "להקה בינלאומית" ו"אלבום בינלאומי" בטקס פרסי המוזיקה הבריטית בשנת 2009, במהלכו הופיעה עם הלהיט העולמי השני מתוך האלבום, "Use Somebody". כמו כן, הלהקה זכתה בשלושה פרסי גראמי בשנת 2010 עבור "הקלטת השנה", "שיר הרוק הטוב ביותר" ו-"ביצוע הרוק הטוב ביותר (להקה)".
הלהקה הופיעה באצטדיון הקריקט של מלבורן כחלק ממופע התרמה לטובת נפגעי שרפות היער של השבת השחורה באוסטרליה. בשנים 2008 ו-2009 הופיעה הלהקה בפסטיבלים שונים ובהם, פסטיבל רדינג ולידס, אוקסג'ן, T in the Park, פסטיבל גורטן, פסטיבל Sasquatch!, לולהפלוזה ו-Austin City Limits.
ב-10 בנובמבר 2009 הלהקה הוציאה לאור את אלבום ההופעה הראשון שלה, "Live at the O2 London, England". האלבום יצא בפורמט בלו-ריי ב-24 בנובמבר 2009. האלבום צולם ב-30 ביוני 2009 באולם ארנה O2 שבלונדון, מול קהל של 18,000 מעריצים. באלבום מופיעים 22 שירים בהופעה חיה, מארבעת אלבומיה הראשונים של הלהקה. ניית'ן סיפר על ההחלטה לצלם את האלבום בלונדון כי: "אנגליה היא המקום הראשון בו פרצנו... חשבנו לעצמנו שאין מקום טוב יותר לצלם אלבום הופעה מאשר המקום בו המעריצים מכירים אותנו הכי הרבה זמן".
בשנת 2009 הקימה הלהקה חברת תקליטים בשם "Serpents and Snakes Records" שהחתימה להקות בתחילת דרכן.
היסטוריה > "Come Around Sundown" ו-"Mechanical Bull" ‏(2010–2016)

ביוני 2010, הלהקה יצאה לסיבוב הופעות של ארבעה חודשים, בו הופיעה ב-50 ערים בצפון אמריקה ואירופה. האלבום החמישי של הלהקה, "Come Around Sundown", יצא לאור ב-18 באוקטובר 2010 בממלכה המאוחדת ויום לאחר מכן בארצות הברית. האלבום הוקלט בנאשוויל ובניו יורק והופק בשנית על ידי פטרליה וקינג. לאחר צאתו של האלבום באוסטרליה, הלהקה הציעה להורדה חינמית את כל שירי האלבום באתר האינטרנט שלה. האלבום נמכר ב-183,000 עותקים בשבוע הראשון לצאתו בבריטניה ו-184,000 עותקים בשבוע הראשון לצאתו בארצות הברית, כמות האלבומים הגבוהה ביותר שמכרה הלהקה בשבוע עד אותה העת. האלבום נכנס למקום השני במצעד הבילבורד 200, והגיע למקום הראשון במצעד האלבומים הבריטי ונשאר בו מספר שבועות. הסינגלים שיצאו מתוך האלבום היו "Radioactive",‏ "Pyro" ו-"Back Down South". האלבום קיבל ביקורות מעורבות, כשחלק מן המבקרים טענו שהלהקה נשארת במקום ושהאלבום נשמע כמו האלבום הקודם, וחלקם האחר טענו שמדובר באלבום מעולה וכי הלהקה משתפרת.
באפריל 2011 הוציאה הלהקה סרט דוקומנטרי שנקרא "Talihina Sky". הסרט, שבוים על ידי סטיבן מיטשל, עוקב אחר הלהקה מראשית דרכה; הסרט זכה לביקורות טובות ותשבחות רבות. הסרט הוקרן לראשונה בפסטיבל הסרטים טרייבקה בניו יורק ונקרא על שם אחד משיריה המוקדמים של הלהקה. לאחר מכן הוקרן הסרט בעיר אוקלהומה סיטי בפסטיבל סרטים מקומי. הקרנתו הראשונה באירופה הייתה בפסטיבל הסרטים הבינלאומי באדינבורו ולאחר מכן הוקרן ב-150 בתי קולנוע ברחבי הממלכה המאוחדת. מספר חודשים לאחר מכן, RCA רקורדס הוציאה לאור את הסרט בפורמט בלו-ריי ו-DVD.
במאי 2011 הלהקה השתתפה בתוכנית "Storytellers" של ערוץ VH1. כמו כן, קיילב, ניית'ן וג'ארד הופיעו בפרק של קומדיית המצבים האמריקאית "פילדלפיה זורחת".
ב-27 ביולי 2011 עזב סולן הלהקה, קיילב פולוויל, את הבמה במהלך הופעה בדאלאס שבטקסס, לאחר שכבר עצר את ההופעה מספר פעמים – הוא ירד מהבמה ולא חזר. שאר הלהקה נשארה על הבמה והתנצלה מספר פעמים. ב-1 באוגוסט 2011 ביטלה הלהקה את כל סיבוב ההופעות האמריקאי שלה, מבלי שקבעה תאריכים חלופיים. שמועות בקשר להתפרקות הלהקה והחלפת קיילב כסולן החלו לצוץ, אך הלהקה הגיבה על כך בהומור והכחישה את הדברים. באמצע ספטמבר 2011 חזרה הלהקה להופיע.
ב-31 באוקטובר 2011 הודיעה הלהקה שלאחר שייגמר סיבוב ההופעות שלהם באוסטרליה בנובמבר הם עתידים לצאת לפסק זמן של שישה חודשים. באוגוסט 2012 יצא מיני-אלבום משותף לג'ארד ולניק בראון, סולן להקת מונה, כשהצמד נקרא "Smoke & Jackal".
האלבום השישי של הלהקה, "Mechanical Bull", יצא לאור ב-24 בספטמבר, כשקדמו לו שישה סינגלים – "Supersoaker",‏ "Wait for Me",‏ "Temple",‏ "Beautiful War",‏ "Don't Matter" ו-"Family Tree". האלבום הזה היה לאלבום האחרון של הלהקה שהופק על ידי אנג'לו פטרליה. על האלבום החדש אמר בסיסט הלהקה ג'ארד פולוויל כי: "אני נדהם מכמה שהאלבום הזה צעיר. הייתי בטוח שנעשה משהו בוגר יותר, אבל ממש לא. האלבום הזה הוא שילוב של 'Aha Shake Heartbreak' ו-'Because of the Times'". האלבום היה להצלחה מסחרית אדירה, והיה לאלבום הראשון של הלהקה שנמכר ביותר עותקים בארצות הברית מאשר בממלכה המאוחדת. השיר "Last Mile Home" מהאלבום הופיע בפסקול הסרט "אוגוסט: מחוז אוסייג'".
היסטוריה > "Walls" ו-"When You See Yourself" ‏(2016-היום)

במהלך הופעה בנאשוויל הודיע ניית'ן כי בכוונתם להוציא לאור את אלבומם השביעי במהלך 2016. האלבום השביעי, "Walls" (ראשי תיבות של We Are Like Love Songs), יצא לאור ב-14 באוקטובר 2016. ליציאת האלבום קדמו שלושה סינגלים – "Waste a Moment",‏ "Reverend" ו-"Around the World" והוא הופק על ידי מרקוס דרבס. האלבום הגיע למקום הראשון במצעדים בארצות הברית, הממלכה המאוחדת, אוסטריה, אירלנד, ניו זילנד וקנדה וכן למקומות גבוהים במצעדים נוספים ברחבי העולם. האלבום נמכר ב-77,000 עותקים בשבוע הראשון לצאתו. האלבום הגיע למקום הראשון במצעד הבילבורד 200.
ב-31 במרץ 2020 הלהקה פרסמה ביוטיוב ובפלטפורמות מדיה חברתית נוספות הקלטה אקוסטית חיה של השיר החדש הראשון שלה מזה שלוש שנים. השיר נקרא תחילה "Going Nowhere", אך שונה בהמשך ל-"Supermarket" והוכרז כי השיר יהיה לחלק מהאלבום השמיני של הלהקה, "When You See Yourself". ב-1 בינואר 2021 הלהקה הוציאה טיזר לשיר "The Bandit" באינסטגרם, ולאחר מכן פרסמו באותה הדרך טיזרים לחמישה שירים נוספים. ב-5 במרץ 2021 האלבום יצא לאור, וגם הוא הופק על ידי מרקוס דרבס. לצאת האלבום קדמו הסינגלים "The Bandit" ו-"100,000 People" והם יצאו לאור באותו היום.
לקראת צאתו הוכרז כי יהיה אלבום המוזיקה הראשון בעולם הנמכר עם אסימון חסר תחליף, סוג של מטבע מבוזר, אולם בסופו של דבר אלבום מוזיקה עם אסימון חסר תחליף של יוצרים אחרים הקדימו ביום אחד.
בשנת 2021 הלהקה השתתפה באירועי היכל התהילה של הרוק אנד רול ודראפט ה-NFL שהתקיימו בקליבלנד, אוהיו.
ב-10 במאי 2024 הוציאה הלהקה את אלבום האולפן התשיעי שלהם, Can We Please Have Fun. האלבום הגיע למקום ה-35 במצעד בילבורד 200.
דיסקוגרפיה

| שם | תאריך יציאה לאור |
| --- | --- |
Youth & Young Manhood: 7 ביולי 2003
Aha Shake Heartbreak: 1 בנובמבר 2004
Because of the Times: 30 במרץ 2007
Only by the Night: 19 בספטמבר 2008
Come Around Sundown: 15 באוקטובר 2010
Mechanical Bull: 24 בספטמבר 2013
WALLS: 14 באוקטובר 2016
When You See Yourself: 5 במרץ 2021
Can We Please Have Fun: 2024
פרסים ומועמדויות

| פרס | שנה | מועמד | קטגוריה | תוצאה |
| --- | --- | --- | --- | --- |
| פרס גראמי | 2009 | Only by the Night | פרס גראמי לאלבום הרוק הטוב ביותר | מועמדות |
| פרס גראמי | 2009 | Sex on Fire | פרס גראמי לשיר הרוק הטוב ביותר | מועמדות |
| פרס גראמי | 2009 | Sex on Fire | פרס גראמי לביצוע הרוק הטוב ביותר של צמד/להקה | זכייה |
| פרס גראמי | 2010 | Use Somebody | פרס גראמי לשיר השנה | מועמדות |
| פרס גראמי | 2010 | Use Somebody | פרס גראמי להקלטת השנה | זכייה |
| פרס גראמי | 2010 | Use Somebody | פרס גראמי לשיר הרוק הטוב ביותר | זכייה |
| פרס גראמי | 2010 | Use Somebody | פרס גראמי לביצוע הרוק הטוב ביותר של צמד/להקה | זכייה |
| פרס גראמי | 2011 | Radioactive | פרס גראמי לביצוע הרוק הטוב ביותר של צמד/להקה | מועמדות |
| פרס גראמי | 2011 | Radioactive | פרס גראמי לשיר הרוק הטוב ביותר | מועמדות |
| פרס גראמי | 2012 | Talihina Sky | פרס גראמי לווידאו המוזיקלי הטוב ביותר | מועמדות |
| פרס גראמי | 2012 | Come Around Sundown | פרס גראמי לאלבום הרוק הטוב ביותר | מועמדות |
| פרס גראמי | 2014 | Mechanical Bull | פרס גראמי לאלבום הרוק הטוב ביותר | מועמדות |
| פרס גראמי | 2022 | The Bandit | פרס גראמי לשיר הרוק הטוב ביותר מועמדstyle="background: #FFD; color: black; vertical-align: middle; text-align: center; " class="partial table-partial"|בהמתנה |  |
| פרסי המוזיקה הבריטית | 2004 | קינגס אוף ליאון | פריצת השנה הבינלאומית | מועמדות |
| פרסי המוזיקה הבריטית | 2004 | קינגס אוף ליאון | להקה בינלאומית | מועמדות |
| פרסי המוזיקה הבריטית | 2008 | קינגס אוף ליאון | פריצת השנה הבינלאומית | מועמדות |
| פרסי המוזיקה הבריטית | 2008 | Because of the Times | אלבום בינלאומי | מועמדות |
| פרסי המוזיקה הבריטית | 2009 | Only by the Night | אלבום בינלאומי | זכייה |
| פרסי המוזיקה הבריטית | 2009 | קינגס אוף לאון | להקה בינלאומית | זכייה |
| פרסי המוזיקה הבריטית | 2011 | קינגס אוף לאון | להקה בינלאומית | מועמדות |
| פרסי המוזיקה הבריטית | 2011 | Come Around Sundown | אלבום בינלאומי | מועמדות |
| פרסי המוזיקה הבריטית | 2014 | קינגס אוף ליאון | להקה בינלאומית | מועמדות |
| פרסי המוזיקה הבריטית | 2017 | קינגס אוף ליאון | להקה בינלאומית | מועמדות |
| פרס הווידאו קליפים של MTV | 2024 | "Mustang" | הרוק הטוב ביותר | מועמדות |
| פרס המוזיקה של MTV אירופה | 2024 | קינגס אוף לאון | הרוק הטוב ביותר | מועמדות |
דמי הבראה

דמי הבראה הם תשלום שעל מעביד בישראל לשלם לעובד, מכוח צו הרחבה בעניין זה, או מכוח הסכם קיבוצי.
שמו של תשלום זה מעיד על ייעודו המקורי - למימון שהייה של העובד בבית הבראה, ובעבר גובה התשלום חושב על פי עלויות שהייה בבית הבראה, והעובדים אכן נדרשו להציג קבלות על שהייתם בבית הבראה כתנאי לקבלת התשלום.
אך, כבר שנים רבות שהתשלום מחושב ומשולם במנותק מייעודו המקורי.
תשלום דמי ההבראה מתבצע בדרך כלל אחת לשנה, באחד מחודשי הקיץ (יוני-ספטמבר), אך ניתן לשלמו גם במועד אחר, או בתשלומים אחדים ואפילו כתשלום חודשי, הנקרא "על חשבון הבראה". גובה דמי ההבראה מחושב על פי מספר ימי הבראה. מספר ימי ההבראה להם זכאי העובד עולה בהדרגה בהתאם לוותק של העובד במקום עבודתו ולהסכם הקיבוצי החל על העובד. אדם העובד במשרה חלקית מקבל דמי הבראה באופן יחסי להיקף משרתו.
הזכאות לדמי הבראה נוצרת לאחר שצבר העובד ותק של שנה במקום עבודתו. בשנת העבודה השנייה מקבל העובד דמי הבראה עבור השנה הנוכחית ובאופן רטרואקטיבי גם עבור החלק היחסי של שנת העבודה הראשונה.
דמי ההבראה הם הכנסת עבודה, ולכן חלים עליהם כל המיסים החלים על הכנסת עבודה, ובפרט מס הכנסה, דמי ביטוח לאומי ודמי ביטוח בריאות.
דמי ההבראה הם רכיב שכר שאינו פנסיוני.
נוסחת החישוב של דמי ההבראה: מספר ימי ההבראה להם זכאי העובד בהתאם לוותק שצבר (על פי ההסכם הקיבוצי החל עליו), כפול התעריף ליום הבראה (גם כן על פי ההסכם הקיבוצי) כפול היקף המשרה הממוצע של העובד בשנה הרלוונטית.
הערות שוליים

↑  צו הרחבה בדבר השתתפות המעביד בהוצאות הבראה ונופש, באתר חילן
רועי קהת

רועי קהת (נולד ב-12 במאי 1992) הוא כדורגלן ישראלי המשחק בעמדת הקשר בסומגאיט מליגת העל האזרית.
קריירה

בנעוריו הצטרף קהת למחלקת הנוער של מכבי תל אביב. בעונת 2010/2011 זכה עם קבוצת הנוער בדאבל וסיים כמלך שערי הליגה (18 שערים) בצוותא עם מואנס דאבור. ב-15 בפברואר 2011 ערך את הופעת הבכורה שלו בקבוצה הבוגרת של המועדון, בהפסד 0–1 להפועל חיפה. ב-15 בספטמבר 2011 כבש את שער הבכורה שלו, בהפסד 1–5 לבשיקטש במסגרת שלב הבתים של הליגה האירופית. שלושה ימים לאחר מכן כבש את שער הבכורה שלו בליגת העל, בניצחון 0–2 על בני סכנין. באוגוסט 2012 הושאל להפועל באר שבע, במדיה שיחק עונה אחת וכבש שני שערים בכל המסגרות.
בקיץ 2013 שוחרר ממכבי תל אביב וחתם במכבי יבנה מהליגה הלאומית. לאחר חצי עונה ביבנה חזר לליגת העל כאשר חתם בקבוצת עירוני קריית שמונה. את הופעת הבכורה שלו במועדון ערך ב-13 בינואר 2014 מול קבוצת נעוריו, מכבי תל אביב. עד תום העונה כבש שישה שערי ליגה ב-19 הופעות, והוסיף שער אחד בגביע המדינה, בו זכה בתום העונה עם קריית שמונה, לראשונה בתולדות המועדון, לאחר שפתח בניצחון 0–1 במשחק הגמר על מכבי נתניה.
ב-2 ביוני 2015 חתם לארבע שנים באוסטריה וינה מהבונדסליגה האוסטרית. ב-26 ביולי 2015 ערך את הופעת הבכורה שלו בקבוצה, כשנכנס בדקה ה-76 בניצחון 0–2 על וולפסברג, במשחק הליגה הראשון לעונת 2015/2016. הוא ערך 28 הופעות ליגה בעונה זו, וב-29 בנובמבר 2015 כבש את שערו היחיד בניצחון 2–4 על ריד, בנוסף לצמד שערים שכבש בגביע האוסטרי.
קהת שותף במשחק ליגה נוסף בתחילת עונת 2016/2017, אך באוגוסט 2016 חזר לישראל וחתם במכבי חיפה. ב-16 באוגוסט ערך את הופעת הבכורה במדי הקבוצה במשחק גביע הטוטו מול הפועל חיפה. את שער הבכורה שלו במכבי חיפה כבש קהת ב-26 בספטמבר 2016, במשחק מול מכבי פתח תקווה, ובסך הכל שיחק שלוש שנים במועדון.
ב-21 ביוני 2019 חתם לשנתיים במכבי נתניה. ב-27 ביולי 2019 ערך את הופעת הבכורה שלו במועדון, במשחק מול הפועל חיפה במסגרת משחקי גביע הטוטו. ב-31 באוגוסט 2019 כבש את שער הבכורה שלו בקבוצה בהופעת הבכורה שלו בליגה, בניצחון 0–3 על סקציה נס ציונה במסגרת המחזור השני של עונת 2019/2020. בשל קיצוצים כתוצאה מהמשבר הכלכלי שליווה את מגפת הקורונה, שוחרר קהת ביולי 2020.
ב-26 ביולי 2020 חתם בעירוני קריית שמונה. ב-15 בפברואר 2021 כבש קהת את שערו הראשון מאז חזר אל הקבוצה, בהפסד 1–4 למכבי נתניה במסגרת המחזור ה-18 של עונת 2020/2021.
ב-17 ביולי 2023 חתם לשנתיים בסומגאיט מליגת העל האזרית.
קריירה > נבחרת ישראל

קהת שיחק בכל נבחרות הנערים של ישראל, ולזכותו 15 הופעות ושער אחד במדי נבחרת הנוער. ב-19 באוקטובר 2011 ערך את הופעת הבכורה שלו במדי הנבחרת הצעירה, במשחק ידידות נגד אוקראינה, ובסך הכול ערך 12 הופעות במדי הנבחרת הצעירה, בהן כבש שני שערים.
במרץ 2015 זומן לראשונה לסגל נבחרת ישראל הבוגרת, על ידי המאמן אלי גוטמן, וב-12 ביוני 2015 ערך את הופעת הבכורה שלו, כשנכנס כמחליף בהפסד 1–3 לבוסניה במסגרת מוקדמות יורו 2016.
חיים אישיים

אביו, אורן קהת, היה כדורגלן מכבי שעריים בעת שזו שיחקה בליגה הבכירה בשנות ה-80.
קהת מתגורר בעתלית, והוא בעל תואר ראשון בהיסטוריה של המזרח התיכון מאוניברסיטת חיפה. במאי 2015 נישא לרקדנית גיל עדן.
סטטיסטיקה > תארים

גביע המדינה: 2013/2014
סטטיסטיקה > מועדונים

מעודכן ל-17 באוגוסט 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הטוטו> הופעות | גביע הטוטו> שערים | אירופה> הופעות | אירופה> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- |
| מכבי תל אביב | 2010/2011 | ליגת העל | 1 | 0 | 0 | 0 | 0 | 0 | 0 | 0 | 1 | 0 |
| מכבי תל אביב | 2011/2012 | ליגת העל | 18 | 3 | 0 | 0 | 4 | 0 | 7 | 1 | 29 | 4 |
| מכבי תל אביב | סה"כ | סה"כ | 19 | 3 | 0 | 0 | 4 | 0 | 7 | 1 | 30 | 4 |
| הפועל באר שבע | 2012/2013 | ליגת העל | 21 | 1 | 1 | 0 | 5 | 1 | — | — | 27 | 2 |
| מכבי יבנה | 2013/2014 | ליגה לאומית | 15 | 2 | 0 | 0 | 0 | 0 | — | — | 15 | 2 |
| עירוני קריית שמונה | 2013/2014 | ליגת העל | 19 | 5 | 4 | 1 | 0 | 0 | — | — | 23 | 6 |
| עירוני קריית שמונה | 2014/2015 | ליגת העל | 35 | 12 | 4 | 2 | 3 | 0 | 2 | 1 | 44 | 15 |
| עירוני קריית שמונה | סה"כ | סה"כ | 54 | 17 | 8 | 3 | 3 | 0 | 2 | 1 | 67 | 21 |
| אוסטריה וינה | 2015/2016 | הבונדסליגה האוסטרית | 28 | 1 | 2 | 0 | — | — | 0 | 0 | 30 | 1 |
| אוסטריה וינה | 2016/2017 | הבונדסליגה האוסטרית | 1 | 0 | 1 | 2 | — | — | 2 | 0 | 4 | 2 |
| אוסטריה וינה | סה"כ | סה"כ | 29 | 1 | 3 | 2 | — | — | 2 | 0 | 34 | 3 |
| מכבי חיפה | 2016/2017 | ליגת העל | 32 | 3 | 1 | 0 | 2 | 0 | — | — | 35 | 3 |
| מכבי חיפה | 2017/2018 | ליגת העל | 28 | 3 | 4 | 1 | 6 | 2 | — | — | 38 | 6 |
| מכבי חיפה | 2018/2019 | ליגת העל | 8 | 0 | 1 | 0 | 1 | 0 | — | — | 10 | 0 |
| מכבי חיפה | סה"כ | סה"כ | 68 | 6 | 6 | 1 | 9 | 2 | — | — | 83 | 10 |
| מכבי נתניה | 2019/2020 | ליגת העל | 28 | 4 | 2 | 1 | 5 | 0 | — | — | 35 | 5 |
| עירוני קריית שמונה | 2020/2021 | ליגת העל | 36 | 6 | 0 | 0 | 4 | 1 | — | — | 36 | 7 |
| עירוני קריית שמונה | 2021/2022 | ליגת העל | 33 | 4 | 4 | 0 | 5 | 1 | — | — | 42 | 5 |
| עירוני קריית שמונה | 2022/2023 | ליגת העל | 28 | 4 | 1 | 0 | 5 | 1 | — | — | 34 | 5 |
| עירוני קריית שמונה | סה"כ | סה"כ | 97 | 14 | 5 | 0 | 14 | 3 | — | — | 116 | 17 |
| סומגאיט | 2023/2024 | ליגת העל האזרית | 35 | 6 | 2 | 1 | — | — | — | — | 37 | 7 |
| סומגאיט | 2024/2025 | ליגת העל האזרית | 3 | 1 | 0 | 0 | — | — | 2 | 0 | 5 | 1 |
| סומגאיט | סה"כ | סה"כ | 38 | 7 | 2 | 1 | — | — | 2 | 0 | 42 | 8 |
| סה"כ בקריירה | סה"כ בקריירה | סה"כ בקריירה | 369 | 55 | 27 | 8 | 40 | 6 | 13 | 2 | 449 | 71 |
1 2 3  הופעות במסגרת הליגה האירופית
↑  הופעות במסגרת הקונפרנס ליג
הערות שוליים

↑  דורון בן דור, ‏רועי קהת חתם באוסטריה וינה: מאושר להצטרף, באתר ONE‏, 2 ביוני 2015
↑  מכבי חיפה החתימה את רועי קהת, האתר הרשמי של מכבי חיפה, 9 באוגוסט 2016
↑  מוטי פשכצקי, ‏רשמי: רועי קהת חתם בנתניה לשנתיים, באתר ערוץ הספורט, 21 ביוני 2019
↑  מאסטר שף: צפו ב-0:3 של נתניה על נס ציונה, באתר ערוץ הספורט, 31 באוגוסט 2019
↑  מיקי שורץ, קיצוצים בנתניה: מלמד, קהת והויבך לא ימשיכו, באתר ynet, 6 ביולי 2020
↑  יגאל גולדשטיין, ‏רשמי: אלו וקהת חתמו בקריית שמונה, באתר ערוץ הספורט, 26 ביולי 2020
↑  רענן ברנובסקי‏, ישראלי שמיני באזרבייג'אן: רועי קהת חתם לשנתיים בסומגאיט, באתר וואלה, 17 ביולי 2023
↑   עירד צפריר, אתה הולך לקרית שמונה. "איך אתה, אין לי מושג איך אתה... אין לי", באתר הארץ, 2 בדצמבר 2013
קהת במדי מכבי נתניה, 2019
ישיבת מערבא

| --- | --- |


 ישיבה תיכונית
 תקופת הפעילות:  העשור של 1980 – הווה 
 מייסדים:  ברוך חייט 
 מיקום
 מדינה:  ישראל ישראל
 קואורדינטות:  31°55′50″N 35°01′37″E﻿ / ﻿31.93055556°N 35.02694444°E﻿ / 31.93055556; 35.02694444
 www.maarava.com
  (למפת גוש דן מוגדלת) ישיבת מערבא(למפת גוש דן רגילה) ישיבת מערבא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת מערבא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת מערבא
 
פנימיית הישיבה בלילה
ארון הקודש שעוצב בצורת נבל, בידי יגאל תמיר
ישיבת מערבא היא ישיבה תיכונית חרדית שנוסדה באמצע שנות ה-80 של המאה ה-20 על ידי הרב ברוך חייט.
מקור שמה של הישיבה מהמילה הארמית "מערבא" (בעברית: מערב), כינויה של ארץ ישראל בתלמוד הבבלי.
ישיבת מערבא נכון ל-16/12/24 במחזור ה-40 שלה
היסטוריה

פתיחת הישיבה לוותה בפולמוס מצד רבנים חרדים, ובראשם הרב שך, שהתנגדו למודל של ישיבה חרדית שהלימודים בה כוללים, לצד לימודי הקודש, אף לימודי חול והשתתפות במבחני הבגרות, בדומה לישיבות התיכוניות בחינוך ממלכתי דתי. לדברי הרב חייט, בסופו של דבר הסכים הרב שך להקמת הישיבה, המיועדת לציבור חרדי מודרני ועולים מארצות המערב, אך העמיד תנאים שנועדו להרחיק ממנה תלמידים מהזרם המרכזי של הציבור החרדי. בין השאר דרש הרב שך שהישיבה לא תקום בירושלים או בבני ברק – ריכוזים חרדיים מובהקים, וכן שלא תיקרא באופן רשמי בתואר "ישיבה". הישיבה הועתקה למתתיהו, ובכל הפרסומים הרשמיים מוצג המוסד כ"מערבא מכון רובין" או "Ma'arava Rubin Academy". בהמשך קיבלה הישיבה את ברכתו של הרב שלמה זלמן אוירבאך.
למעט ישיבת היישוב החדש הוותיקה, שהתנהלה לפי אותו מודל, סגנון ישיבות כזה לא היה קיים בציבור החרדי. מאז הקמת "מערבא" קמו עוד ישיבות דומות, בהן ישיבת נהורא (תשנ"ד), ישיבת נהרדעא וישיבת מאורות (שתיהן בתשס"ה) וישיבת מתיבתא בבית שמש (תשע"א), ישיבת חדוות התורה בירושלים, ישיבת אורייתא בירושלים.
הישיבה כיום

ראש הישיבה הוא הרב ברוך חיים חייט, מנהל התיכון הוא הרב שלמה פולק (שגם משמש כמנהל מכללה ירושלים) והרב חנוך בנשק. הר"מים הם הרבנים נתנאל לאער – חתנו של ראש הישיבה המשמש גם כמשגיח, צבי זריל, פינחס לובלינג והרב יוסף קרלינסקי,חתנו של ראש ישיבת מאור התלמוד הרב אברהם יצחק קוק.
קודם לכן כיהנו בישיבה כר"מים הרבנים: משה דב הריס גיסו של הרב חייט, יהושע הרטמן - עורך ספרי המהר"ל ורב קהילה בלונדון, הדר יהודה מרגולין מחבר ספרים הנודעים על שיעורי ומידות התורה, אבישי קורצטג המשמש כיום כר"מ בישיבת מתיבתא בבית שמש וכנו"נ בישיבת דרך אמונה, אליעזר שטיינברגר המשמש כיום כרה"י נשמת התורה בירושלים וכן הרב מיכאל שוהם רה"י נהרדעא בגני תקווה.